***Anders als du und ich (§ 175)*** (sh. *Drukčiji od mene i tebe (čl. 175)* je zapadnonjemački crno-bijeli igrani film snimljen 1957. u režiji Veita Harlana, poznat kao jedno od prvih poratnih ostvarenja evropske i svjetske kinematografije koje se eksplicitno bavilo temom homoseksualnosti, odnosno imalo gej muškarca za jednog od glavnih likova.

Protagonisti filma, koje tumače Paul Dahlke i Paula Wessely, su Teichmannovi, situirani bračni par iz Zapadnog Berlina koji počnu sumnjati da je njihov 17-godišnji sin, koga tumači Christian Wolff Klaus, upao u "loše društvo" nonkonformističkih umjetnika i polusvijeta, uključujući gej muškarce koji ga nastoje zavesti i pretvoriti u jednog od njih. Radnja prikazuje kako, nakon što se njihove sumnje prikažu ispravnima, angažiraju vlastitu sobaricu (čiji lik tumači Ingrid Stenn) da zavede Christiana i tako izvede na "pravi" (heteroseksualni) put, ali da zbog toga na kraju završe pred sudom pod optužbom za podvođenje.

Originalni scenario Felixa Lutzkendorfa, pod naslovom *Eltern klagen an* (sh. *Roditeljski izgovor*), je homoseksualnost prikazao iz tadašnje konzervativne perspektive, odnosno kao odraz dekadencije i "izopačenosti", nalik na "nerazumljivu" i "neprirodnu" elektronsku muziku koja se pojavljuje u filmu. Režija filma je, pak, bila povjerena Veitu Harlanu, austrijskom sineastu koji je tada bio pod dubokom sjenom reputacije nacističkog režimskog autora , prije svega stvorenog zloglasnim antisemitskim filmom *Jevrej Süss*. Harlan je, međutim, *Anders aus du und ich* shvatio kao priliku da sa sebe spere ljagu, odnosno pokuša stvoriti novu reputaciju kao liberalni i društveno angažirani sineast; u tu je svrhu inzistirao na promjenama u scenariju koje bi homoseksualce prikazali ne kao zločince, već kao žrtve, a kao stručnog savjetnika je angažirao Hansa Giesea, aktivista koji se zalagao za ukidanje kontroverznog Paragrafa 175, odnosno njemačkih zakona koji su homosekualnu aktivnost tretirali kao kazneno djelo.

*Anders aus du und ich* je u verziji kakvu je zamislio Harlan premijerno prikazan u njegovoj rodnoj Austriji. U Zapadnoj Njemačkoj je, međutim, njegovo prikazivanje zapriječio cenzorski ured FSK, kome je smetao upravo blagonakloni stav prema homoseksualnosti. Harlan je zbog toga bio prisiljen izbaciti dio scena, nadosnimiti nove i nasikronizirati dijalog kako bi se homoseksualnost eksplicitno prikazala kao neprirodna i zločinačka. Ta verzija, također poznata i pod naslovom ***Das dritte Gessclecht*** (sh. *Treći rod*) se, uz veće i manje varijacije, pojavila i u međunarodnoj reputaciji. Kasniji kritičari su je često osuđivali zbog homofobnih stavova.

Uloge
-----

* Klaus Teichmann, gimnazijalac: Christian Wolff
* Werner Teichmann, Klausov otac, direktor banke: Paul Dahlke
* Christa Teichmann, Klausova majka, domaćica: Paula Wessely
* Max Mertens, brat Christe Teichmann: Hans Nielsen
* Gerda Böttcher, Teichmannsova sobarica: Ingrid Stenn
* Manfred Glatz, gimnazijalac: Guenther Theil
* Mrs. Glatz, Manfredova majka, udovica i krojačica: Hilde Körber
* Dr. Boris Winkler, antikvar: Friedrich Joloff
* Policijski komesar: Paul Esser
* Glavni sudac: Otto Graf
* Branitelj Dr. Schwartz: Herbert Hübner
* Tužitelj: Siegfried Schürenberg
* Psiholog: Hans Schumm

V. također
----------

* Paragraf 175
* *Anders als die Andern*, nijemi film iz 1919. godine

Vanjske veze
------------

* *Different from You and Me* na sajtu IMDb
* *Different from You and Me* at Filmportal.de ()

| * p
* r
* u
Filmovi koje je režirao Veit Harlan |
| --- |
| 
* (Die Pompadour)
* Krach im Hinterhaus
* Kater Lampe
* Der müde Theodor
* Fräulein Veronika
* Maria, die Magd
* Die Kreutzersonate
* Der Herrscher
* Mein Sohn, der Herr Minister
* Jugend
* Verwehte Spuren
* Das unsterbliche Herz
* Die Reise nach Tilsit
* Pedro soll hängen
* Jud Süß
* Der große König
* Die goldene Stadt
* Immensee
* Opfergang
* Kolberg
* Unsterbliche Geliebte
* Hanna Amon
* Die blaue Stunde
* Sterne über Colombo
* Die Gefangene des Maharadscha
* Verrat an Deutschland (Der Fall Dr. Sorge)
* Anders als du und ich \*(§ 175) / Das dritte Geschlecht
* Liebe kann wie Gift sein (Es war die erste Liebe)
* Ich werde Dich auf Händen tragen (Die blonde Frau des Maharadscha)

 |